Forrådt (film fra 1988)

Forrådt (originaltittel: Betrayed) er en amerikansk dramathriller fra 1988 med Debra Winger og Tom Berenger i hovedrollene. Regi er ved Costa-Gavras. Filmen handler om en kvinnelig FBI-agent som får i oppdrag å infiltrere en høyreekstremistisk organisasjon i Midtvesten som mistenkes å stå bak et rasistisk drap.

Filmen fikk blandet mottakelse av kritikerne og ble en moderat publikumssuksess.

 Handling 
Catherine Weaver (Winger) er en FBI agent som får i oppdrag å infiltrere en gruppe i Midtvesten som mistenkes å stå bak mordet på en kontroversiell jødisk radiokommentator. Den hovedmistenkte er Gary Simmons, krigshelt og familiefar. FBI-agenten blir imidlertid romantisk involvert med den mistenkte og hans familie, og mister etter hvert noe av sin objektivitet. Etterhvert viser han henne en voldelig virkelighet som står i sterk kontrast til den idyll som rår på overflaten.

 Om filmen 
Filmanmelderne
Forrådt fikk blandet mottakelse av filmanmelderne, noe som gjenspeiles i at den har fått 45 % på Rotten Tomatoes. Den amerikanske filmkritikeren Roger Ebert gav den to av fire stjerner.

VGs anmelder gav den terningkast fem og skrev følgende: «"Forrådt" er en meget god film. Krypende ekkel i sin beskrivelse av et megavoldelig, fascistisk og rasistisk miljø i USA».VG - Rasehat i USA (27.1.1989, s.37) Dagbladets anmelder gav den terningkast tre.

Publikum
Filmen innbrakte 25,8 millioner dollar på amerikanske kino og havnet dermed på en 39.-plass over de mest innbringende filmene i USA i 1988.BoxofficeMojo - Betrayed Produksjonskostnadene var på ca 19 millioner dollar.IMDb business

 Rollebesetning 
 Debra Winger : Catherine Weaver / Katie Phillips 
 Tom Berenger : Gary Simmons 
 John Heard : Michael Carnes 
 Betsy Blair : Gladys Simmons 
 John Mahoney : Shorty 
 Ted Levine : Wes 
 Jeffrey DeMunn : Bobby Flynn 
 Albert Hall : Al Sanders  David Clennon : Jack Carpenter 
 Robert Swan : Dean 
 Richard Libertini : Sam Kraus 
 Maria Valdez : Rachel Simmons 
 Brian Bosak : Joey Simmons 
 Alan Wilder : Duffin 
 Clifford A. Pellow : Reverend Russell Johnson

 Referanser 

 Eksterne lenker 


Kategori:Thrillerfilmer fra USA
Kategori:Dramafilmer fra USA
Kategori:Filmer fra 1988
Kategori:Engelskspråklige filmer
Kategori:Filmer om rase og rasisme